CELEX: 62017CN0592
Language: hr
Date: 2017-10-12 00:00:00
Title: Predmet C-592/17: Zahtjev za prethodnu odluku koji je 12. listopada 2017. uputio Vestre Landsret (Danska) – Skatteministeriet protiv Baby Dan A/S

11.12.2017   
            
            
               HR
            
            
               Službeni list Europske unije
            
            
               C 424/25
            
         Zahtjev za prethodnu odluku koji je 12. listopada 2017. uputio Vestre Landsret (Danska) – Skatteministeriet protiv Baby Dan A/S
   (Predmet C-592/17)
   (2017/C 424/37)
   Jezik postupka: danski
   
      Sud koji je uputio zahtjev
   
   Vestre Landsret
   
      Stranke glavnog postupka
   
   
      Tužitelj: Skatteministeriet
   
      Tuženik: Baby Dan A/S
   
      Prethodna pitanja
   
   
               1.
            
            
               Treba li vretena s opisanim posebnim karakteristikama smatrati dijelom sigurnosne ograde za djecu?
               
                           —
                        
                        
                           U slučaju potvrdnog odgovora na prvo pitanje, da vretena treba smatrati dijelom sigurnosne ograde za djecu, treba li ih tada razvrstati u tarifni podbroj 9403 90 10 KN-a ili tarifne brojeve 7326 i 4421 KN-a?
                        
                     
                           —
                        
                        
                           U slučaju negativnog odgovora na prvo pitanje, da vretena ne treba smatrati dijelom sigurnosne ograde za djecu, treba li ih tada razvrstati u tarifni podbroj 7318 15 90 KN-a ili tarifni podbroj 7318 19 00 KN-a?
                        
                     
         
               2.
            
            
               Ako vretena s opisanim posebnim karakteristikama treba razvrstati u tarifni podbroj 7318 15 90 KN-a, od Suda se traži prethodna odluka o sljedećem pitanju:
               
                           —
                        
                        
                           Je li Uredba Vijeća (EZ) br. 91/2009 od 26. siječnja 2009. (1) o uvođenju konačne antidampinške pristojbe na uvoz određenih željeznih ili čeličnih elemenata za pričvršćivanje podrijetlom iz Narodne Republike Kine nevaljana zbog činjenice da su se Komisija i Vijeće – prema mišljenju Žalbenog tijela WTO-a – temeljili na postupku koji je povezao definiciju industrije Unije s voljnošću proizvođača iz EU-a da sudjeluju u uzorku i da se u odnosu na njih provede inspekcija, što je kao posljedicu imalo postupak samoodabira u industriji, koji je doveo do značajnog rizika od iskrivljavanja ispitnog postupka i rezultata?
                        
                     
         
      (1)  Uredba Vijeća (EZ) br. 91/2009 od 26. siječnja 2009. o uvođenju konačne antidampinške pristojbe na uvoz određenih željeznih ili čeličnih elemenata za pričvršćivanje podrijetlom iz Narodne Republike Kine (SL 2009. L 29, str. 1.) (SL, posebno izdanje na hrvatskom jeziku, poglavlje 11., svezak 82., str. 72.).